[ca] Fruit de l'insostenible model de desenvolupament basat principalment en la crema de combustibles fòssils, predominant en el Nord global, el canvi climàtic representa una de les més greus amenaces per a les generacions presents i futures. Els diversos impactes del canvi climàtic exerceixen, directa i indirectament, pressions sobre la població, especialment als països més vulnerables del Sud global. Les migracions humanes són unes de les conseqüències d'aquests impactes, així doncs, davant condicions ambientals degradades en contextos socioeconòmics vulnerables, moltes persones han d'abandonar les seves llars i traslladar-se, constituint el fenomen conegut com a "migracions climàtiques". El grau de coneixement sobre aquest tipus de migracions segueix sent limitat, existint forts debats pel que fa a la terminologia, a les xifres i a la definició de les seves característiques. Malgrat la gravetat de la situació, són escasses les polítiques i els instruments normatius relatius a les migracions climàtiques. La present tesi doctoral, mitjançant l'anàlisi multidisciplinària i global de les migracions climàtiques, pretén 1) millorar el coneixement de la situació sobre aquest fenomen, 2) accentuar les responsabilitats dels Estats, tant a nivell nacional com a internacional pel que fa a aquests migrants, 3) incidir en els buits jurídics existents en l'actualitat i 4) desenvolupar una proposta holística per a la protecció efectiva dels migrants climàtics, que englobi l'adaptació dels marcs jurídics existents (refugi, desplaçament intern, migració laboral, canvi climàtic, drets humans, etc.), l'adopció d'un tractat multilateral universal i la promoció d'altres accions complementàries.

[en] Due to the unsustainable development model prevailing at the Global north, mainly based on the burning of fossil fuels, climate change represents one of the most serious threats to present and future generations. The diverse impacts of climate change exert pressure, directly and indirectly, on the population, especially in the most vulnerable countries of the Global south. One of the consequences of these impacts is human migration, as many people have to leave their home and migrate under environmentally degraded conditions in socioeconomic vulnerable contexts. They constitute the phenomenon known as "climate migration". Awareness about this type of migration is still limited. There are still ongoing discussions about the terminology, the numbers and the characteristics of climate migration. Despite the seriousness of the situation, there are political and legal gaps concerning climate migration. This doctoral thesis, through a multidisciplinary and comprehensive analysis of climate migration, aims to 1) increase awareness of this phenomenon, 2) highlight the State responsibilities, both internally and internationally, on these migrants, 3) reinforce the existing legal gaps and 4) develop a holistic approach for the effective protection of climate migrants that includes the adaptation of existing legal frameworks (asylum, internal displacement, labor migration, climate change, human rights, etc.), the adoption of a universal treaty and the promotion of other complementary actions.